Sel aastal võttis Vahur, kes on kogu aeg olnud ülejäänud  meeskonnaliikmetest peajagu üle, kätte ja moodustas koos omasuguste sportlastega tiimi VAM. Mina ennustaks neile kohta esikahekümne kandis. Õnneks ei olnud seekord võistkonna kokku saamine (tänu Cybernetica pidevalt kasvavale meeskonnale) eriti raske. Selle aasta Cyberi tiimis on Margus (mina), Margit, Martin ja nimede algriimi rikkuv Reeno. Neli inimest siis juhuks kui keegi mingil etapil osaleda ei saa. Oleme seni koos osalenud rogainidel ning Winter Xdreamil ning minu arvates oleme me füüsilistelt võimetelt üsna  võrdsed. Seega loota on, et keegi ei jää teistest väga maha ega jookse eriti ette.